**Դանիել Ֆիլիպե Մարտինշ Կարիսու** (պորտ.՝ Daniel Filipe Martins Carriço, օգոստոսի 4, 1988(1988-08-04), Կաշկայշ, Լիսաբոն, Պորտուգալիա), պորտուգալացի ֆուտբոլիստ, իսպանական «Սևիլյա» ակումբի և Պորտուգալիայի երիտասարդական հավաքականի նախկին պաշտպան։

Ակումբային կարիերա
------------------

Դանիել Կարիսու իր կարիերան սկսել է Սպորտինգ Լիսաբոն ակումբի ակադեմիայում։ Թիմի հիմնական կազմ հրավիրվել է 2007-08 մրցաշրջանի սկզբին, սակայն ամբողջ տարին վարձավճարով անցկացրել է Օլյանեսիի «Սպորտինգ» և Լիմասոլի ԱԵԼ ակումբներում։

Հայրենի ակումբում մասնագիտական դեբյուտը նշել է 2008 թվականի հոկտեմբերի 26-ին Պորտուգալիայի առաջնության շրջանակներում՝ Պասուշ դե Ֆերեյրա ակումբի դեմ խաղում՝ 72-րդ րոպեին փոխարինելով վնասվածք ստացած կենտրոնական պաշտպան Տոնելին։ Խաղն ավարտվել է զրոյական ոչ ոքիով։ Դեբյուտը Չեմպիոնների Լիգայում կայացել է մեկ ամիս անց, խմբային փուլի շրջանակներում՝ Բարսելոնայի դեմ խաղում։ Սպորտինգը Էշտադիու Ժոզե Ալվալադե զիջեց 2-5 հաշվով, իսկ Կարիսուն խաղաց ամբողջ խաղը։ Դանիել խաղաց նաև Բազելի դեմ արտագնա խաղում, որտեղ կանաչ-սպիտակները հաղթեցին։ Տոնելի բացակայության պայմաններում Կարիսուն հաճախ հայտնվում էր խաղադաշտում, այդպիսով Սպորտինգում անցկացնելով 28 խաղ։ *SJPF*-ի վարկածով նա ճանաչվեց առաջնության մարտ ամսվա լավագույն ֆուտբոլիստ։

2009-10 մրցաշրջանում Դանիել Կարիսուն թիմի երկրորդ ավագ Անդերսոն Պոլգային դուրս մղեց հիմնական կազմից և Տոնելի հետ կազմեց կենտրոնական պաշտպանության զույգը։ Դանիելը տարբեր մրցաշարերում մասնակցեց Սպորտինգի 40 խաղի և խփեց 2 գոլ։

2010-11 մրցաշրջանի սկզբին թիմի լքեց ավագ Ժոաու Մոուտինյուն, ով տեղափոխվեց Պորտու։ «Առյուծների» նոր գլխավոր մարզիչ Պաուլու Բինտուն թիմի ավագ նշանակցե երիտասարդ Դանիել Կարիսուին։ Երկրորդ ավագներն էին Անդերսոն Պոլգան, Տիագու Ֆերեյրան և Պեդրու Մենդիշը։ Միջսեզոնային շրջանում Տոնելան լքեց թիմը, Կարիսուն մրցաշրջանի մեծ մասը խաղաց Անդերսոն Պոլգայի հետ։

2012 թվականի դեկտեմբերի 31-ին հայտարարվեց Կարիսուի՝ Ռեդինգ տեղափոխվելու մասին։ Խաղացողը կնքեց երկուսուկես տարվա պայմանագիր՝ 1 տարի երկարաձգելու պայմանով։ 2013 թվականի հունվարի 12-ին Կարիսուն Վեստ Բրոմվիչի դեմ խաղում (3-2) դեբյուտեց նոր ակումբում։ Դանիելը մինչև մրցաշրջանի ավարտը դաշտում անկացրեց ընդհանուր առմամբ 87 րոպե։

2013 թվականի հուլիսի 17-ին Կարիսուն վարձակալվեց Սևիլյա ակումբում։ Նոր ակումբում դեբյուտեց օգոստոսի 1-ին, Եվրոպայի լիգայի շրջանակներում, չերնոգորական Մլադոստ ակումբի դեմ խաղում (3-0), և խփեց իր առաջին գոլը։ 2014 թվականի հունիսի 23-ին Սևիլյան գնեց Կարիսուի իրավունքները։ 2015 թվականի ապրիլի 23-ին, Եվրոպայի լիգայի խաղարկության Զենիթի դեմ խաղում (2-2), Կարիսուն մրցաշարում անցկացրեց իր 45-րդ խաղը և մրցաշարում անցկացրած խաղերի թվով բարձրացավ առաջին տեղ՝ շրջանցելով Օսկար Կարդոսոյին։

Կարիերան հավաքականում
---------------------

Դեռևս Սպորտինգի երկրորդ թիմից Դանիել Կարիսուն հարավիրվել Պորտուգալիայի մինչև 19 տարեկանների հավաքական, որպեսզի մասնակցի Ավստրիայի պատանեկան Եվրո 2007-ին։ Դանիել մասնկացեց 2 խաղի և ճանաչվեց թիմի լավագույն խաղացողներից մեկը։ Տան տերերի դեմ խաղի 70-րդ րոպեին Կարիսուն խփեց ազգային հավաքականում իր միակ գոլը։ Պորտուգալիայի հավաքականը չկարողացավ դուրս գալ Ա խմբից, իրենից առաջ թողնելով մրցաշարի ֆինալիսներ Իսպանիային և Հունաստանին։

2008-09 մրցաշրջանից Կարիսուն հաճախ հրավիրվեց երիտասարդական հավաքական։

Վիճակագրություն
---------------

*2016 թվական մայիսի 15*-ի դրությամբ

| Ակումբ | Մրցաշրջան | Առաջնություն | Ազգային գավաթ | Լիգայի գավաթ | Եվրագավաթներ | Այլ | Ընդհանուր |
| --- | --- | --- | --- | --- | --- | --- | --- |
| Դիվիզիոն | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր |
| Սպորտինգ | 2006–07 | Պրիմիեր լիգա | 0 | 0 | 0 | 0 | — | 0 | 0 | — | 0 | 0 |
| 2008–09 | Պրիմիեր լիգա | 22 | 0 | 0 | 0 | 4 | 0 | 2 | 0 | — | 28 | 0 |
| 2009–2010 | Պրիմիեր լիգա | 25 | 1 | 3 | 1 | 4 | 0 | 12 | 0 | — | 44 | 2 |
| 2010–11 | Պրիմիեր լիգա | 24 | 0 | 3 | 0 | 3 | 0 | 8 | 1 | — | 38 | 1 |
| 2011–12 | Պրիմիեր լիգա | 19 | 1 | 5 | 0 | 0 | 0 | 13 | 1 | — | 37 | 2 |
| 2012–13 | Պրիմիեր լիգա | 1 | 0 | 0 | 0 | 0 | 0 | 2 | 0 | — | 3 | 0 |
| Total | 91 | 2 | 11 | 1 | 11 | 0 | 37 | 2 | — | 150 | 5 |
| Օլյանենսի | 2007–08 | Սեգունդա լիգա | 8 | 0 | 0 | 0 | 1 | 0 | — | — | 9 | 0 |
| Լիմասոլ | 2007–08 | Դիվիզիոն A | 14 | 0 | 0 | 0 | 0 | 0 | — | — | 14 | 0 |
| Ռեդինգ | 2012–13 | Պրիմիոր լիգա | 3 | 0 | 0 | 0 | 0 | 0 | — | — | 3 | 0 |
| Սևիլյա | 2013–14 | Լա Լիգա | 22 | 2 | 0 | 0 | — | 9 | 1 | — | 31 | 3 |
| Սևիլյա | 2014–15 | Լա Լիգա | 28 | 1 | 2 | 0 | — | 14 | 1 | 1 | 0 | 35 | 2 |
| 2015–16 | Լա Լիգա | 13 | 1 | 4 | 0 | — | 5 | 0 | 0 | 0 | 22 | 1 |
| Արդյունք | 62 | 4 | 6 | 0 | — | 28 | 2 | 1 | 0 | 98 | 6 |
| Ընդհանուր արդյունք | 179 | 6 | 17 | 1 | 12 | 0 | 65 | 4 | 1 | 0 | 274 | 11 |

Ձեռքբերումներ
-------------

Իսպանիա **Սևիլյա**

* ՈՒԵՖԱ Եվրոպայի լիգա **(3)**՝ 2013-14, 2014-15, 2015-16

Նշումներ
--------

1. ↑  Ելույթները ՈՒԵՖԱ չեմպիոնների լիգայում
2. ↑  Ելույթները ՈՒԵՖԱ Չեմպիոնների լիգայում և ՈՒԵՖԱ Եվրոպայի լիգայում
3. 1 2 3 4 5  Ելույթները ՈՒԵՖԱ Եվրոպայի լիգայում
4. ↑  Ելույթները ՈՒԵՖԱ Սուպերգավաթում

Ծանոթագրություններ
------------------

1. ↑  Transfermarkt.com(բազմ․) — 2000.
2. ↑  As (իսպ.) — Madrid: Grupo Prisa, 1967. — ISSN 1888-6671
3. ↑  Reading sign Sporting Lisbon captain Daniel Carrico
4. ↑  Midfielder joins Sevilla
5. ↑  «El Sevilla FC cumplió en su estreno europeo». Արխիվացված է օրիգինալից 2014 թ․ նոյեմբերի 3-ին. Վերցված է 2016 թ․ հունիսի 29-ին.
6. ↑  Daniel leaves the Royals
7. ↑  «Daniel Carriço supera registo de Oscar Cardozo na competição». Արխիվացված է օրիգինալից 2015 թ․ ապրիլի 25-ին. Վերցված է 2016 թ․ հունիսի 29-ին.
8. 1 2 3 4 5 6 7 8  «Daniel Carriço». ForaDeJogo. Արխիվացված է օրիգինալից 2015 թ․ սեպտեմբերի 24-ին. Վերցված է 2015 թ․ օգոստոսի 31-ին.
9. 1 2 3 4  «Daniel Carriço». Soccerway. Վերցված է 2015 թ․ օգոստոսի 31-ին.

Արտաքին հղումներ
----------------

* Պրոֆիլը Սպորտիգի պաշտոնական կայքում(չաշխատող հղում)
* Պրոֆիլը *transfermarkt.com* կայքում(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դանիել Կարիսու» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · BDFutbol · eu-football.info (խաղացող) · FootballDatabase.eu · ForaDeJogo (խաղացող) · Kicker.de · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ |

 |